kardosdrur/scandi-wiki huggingface dataset:
Anders Villadsen

Anders Villadsen (født  29. april 1964) er en dansk filmklipper der har arbejdet på flere af de store danske filmsucceser, bl.a. Anders Thomas Jensens film Adams æbler og Blinkende Lygter. Derudover har Villadsen klippet flere store dokumentarfilm, bl.a. Gasolin' fra 2006.

Udvalgt filmografi som klipper 
 Blinkende Lygter (2000)
 De grønne slagtere (2003)
 Adams æbler (2005)
 Gasolin' (2006)
 Arn: Tempelridderen (2007)
 Kærlighed på film (2007)
 Så kort og mærkeligt livet er (2008)

Hædersbevisninger 
 2008: Robert for årets klipper for Kærlighed på film

Referencer

Eksterne henvisninger 
 Anders Villadsens hjemmeside
 

Filmklippere fra Danmark
EFF

EFF har flere betydninger:
 Electronic Frontier Foundation
 Elf Fantasy Fair – en fantasy begivenhed i Nederlandene
 Economic Freedom Fund – en politisk organisation i USA
 Evergreen Freedom Foundation – en tænketank i USA
Breve fra Afrika 1914-31

Breve fra Afrika 1914-31 (eng. Letters from Africa 1914-1931) er som titlen antyder en samling af breve, skrevet af Karen Blixen og udgivet posthumt i 2 bind den 3. november 1978 i Danmark (udgivet i USA og England i 1981).

Brevenes adressater 
 Ingeborg Dinesen (211 breve).
 Thomas Dinesen (44 breve).
 Mary Bess Westenholz (11 breve).
 Ellen Dahl (15 breve).
 Inger de Neergaard (1 brev).
 Anders Dinesen (1 brev).

Rejsedatoer

Fodnoter

Eksterne henvisninger 
 Citater fra Breve fra Afrika 1914-31  på Islamstudie.dk

Brevsamlinger
Karen Blixen
Douglas Slocombe

Ralph Douglas Vladimir Slocombe OBE, (født 10. februar 1913, død 22. februar 2016) var en engelsk filmfotograf, der er særlig kendt for sit arbejde ved Ealing Studios i London i 1940'erne og 1950'erne samt fotograferingen af de første tre Indiana Jones-film.

Han modtog BAFTA Awards i 1964, 1975 og 1979 og er blevet nomineret til en Oscar tre gange.

Priser og nomineringer 

Oscar for bedste fotografering
 Nomineret: Best Cinematography – Raiders of the Lost Ark (1981)
 Nomineret: Best Cinematography – Julia (1977)
 Nomineret: Best Cinematography – Min utæmmelige tante (1972)

BAFTA
 Nomineret: Best Cinematography – Indiana Jones and the Temple of Doom (1985)
 Nomineret: Best Cinematography – Raiders of the Lost Ark (1982)
 Vinder: Best Cinematography – Julia (1979)
 Nomineret: Best Cinematography – Rollerball (1976)
 Vinder: Best Cinematography – The Great Gatsby (1975)
 Nomineret: Best Cinematography – Jesus Christ Superstar (1974)
 Nomineret: Best Cinematography – Min utæmmelige tante (1974)
 Nomineret: Best Cinematography – Løve ved vintertide (1969)
 Nomineret: Best Cinematography (Color) – For mod og tapperhed (1967)
 Nomineret: Best Cinematography (B&W) – Batasis kanoner (1965)
 Vinder: Best Cinematography (B&W) – Snylteren (1964)

Saturn Awards
 Vinder: Best Cinematography – Rollerball (1975)

American Society of Cinematographers
 Modtager: International Award (2002)

British Society of Cinematographers
 Recipient: Lifetime Achievement Award (1995)
 Nomineret: Best Cinematography – Indiana Jones and the Temple of Doom (1984)
 Vinder: Best Cinematography – Julia (1977)
 Vinder: Best Cinematography – The Great Gatsby (1974)
 Vinder: Best Cinematography – Jesus Christ Superstar (1973)
 Vinder: Best Cinematography –Løve ved vintertide (1968)
 Vinder: Best Cinematography – Snylteren (1963)

Los Angeles Film Critics Association
 Vinder: Best Cinematography – Julia (1977)

Referencer

Eksterne henvisninger 
 

Filmfotografer
Filmfolk fra Storbritannien
Personer tildelt Officer of the Order of the British Empire
Hundredårige
Hal Holbrook

Harold Rowe "Hal" Holbrook, Jr. (født 17. februar 1925 og død 23. januar 2021) var en kendt amerikansk skuespiller med en karriere som spændte fra 1950erne og frem til 2010erne.  

En af hans mest kendte optrædener var i storfilmen Alle præsidentens mænd (film).  

Han var kendt i tv-roller som Abraham Lincoln i miniserien Lincoln, og som Hays Stowe i The Bold Ones: The Senator og Kaptajn Lloyd Bucher i Pueblo. 

Han var også kendt for sin rolle i filmen Into the Wild, som han modtog en Oscar nominering for. 

Han var gift med skuespilleren Dixie Carter, indtil hendes død i 2010.

Han blev født i Cleveland, Ohio, som søn af Aileen og Harold Rowe Holbrook Sr. Han rejste til South Weymouth, Massachusetts hvor han tog sin eksamen på Culver akademiet og Denison University.

Under 2. verdenskrig gjorde han tjeneste i den amerikanske hær og blev udstationeret i Newfoundland, hvor han optrådte som Madam Precious, på teateret

Filmografi

Eksterne henvisninger 

 
 

Skuespillere fra Ohio
Personer fra Cleveland
Oscar-nominerede skuespillere
Ehrengard

Ehrengard (eng. Ehrengard eller The Secret of Rosenbad) er en fortælling af Karen Blixen, udgivet posthumt den 7. juni 1963 i Danmark (udgivet samme år i USA og England).

Fodnoter

Eksterne henvisninger 
 Ehrengard  på Forfatterweb.dk

Litteratur i 1963
Bøger af Karen Blixen
Stormester af Den Tyske Orden



Liste over stormestre af Den Tyske Orden

Ledere af det endnu tidligere Broderskab 1170-? 
 1170 Garnier de Naplouse

Ledere af det tidligere Broderskab 1190-1198 
Den Tyske Orden som plejende broderskab i Outremer:
 1190 Meister Sibrand
 1192 Gerhard
 1193/94 Heinrich, prior
 1195-1196 Ulrich
 1196 Heinrich, preceptor (muligvis personsammenfald med Heinrich Walpot von Bassenheim)

Ordenens Stormestre 1198-1525 
Den Tyske Orden som åndelig militær orden:

 1198–1200 Heinrich Walpot von Bassenheim 
 1200–1208 Otto von Kerpen 
 1208–1209 Heinrich von Tunna
 1209–1239 Hermann von Salza
 1239–1240 Konrad von Thüringen
 1240–1244 Gerhard von Malberg
 1244–1249 Heinrich von Hohenlohe
 1249–1252 Günther von Wüllersleben
 1252–1256 Poppo von Osterna
 1256–1273 Anno von Sangershausen
 1273–1282 Hartmann von Heldrungen
 1282 eller 1283 –1290 Burchard von Schwanden
 1290–1297 Konrad von Feuchtwangen
 1297–1303 Gottfried von Hohenlohe
 1303–1311 Siegfried von Feuchtwangen
 1311–1324 Karl von Trier
 1324–1330 Werner von Orseln
 1331–1335 Luther von Braunschweig (Lothar)
 1335–1341 Dietrich von Altenburg
 1342–1345 Ludolf König
 1345–1351 Heinrich Dusemer
 1351–1382 Winrich von Kniprode
 1382–1390 Conrad Zöllner von Rothenstein
 1391–1393 Konrad von Wallenrode
 1393–1407 Konrad von Jungingen
 1407–1410 Ulrich von Jungingen
 1410–1413 Heinrich von Plauen
 1414–1422 Michael Küchmeister von Sternberg
 1422–1441 Paul von Rusdorf
 1441–1449 Konrad von Erlichshausen
 1449 eller 1450–1467 Ludwig von Erlichshausen
 1467–1470 Heinrich Reuss von Plauen
 1470–1477 Heinrich Reffle von Richtenberg
 1477–1489 Martin Truchsess von Wetzhausen
 1489–1497 Johann von Tiefen
 1497–1510 Frederik af Sachsen
 1510–1525 Albrecht af Brandenburg-Ansbach

Hoch- und Deutschmeister 1530-1929 
 1527–1543 Walter von Cronberg
 1543–1566 Wolfgang Schutzbar
 1566–1572 Georg Hundt von Weckheim
 1572–1590 Heinrich von Bobenhausen
 1590–1618 Maximilian 3. af Østrig
 1619–1624 Karl 1. af Østrig
 1625–1627 Johann Eustach von Westernach
 1627–1641 Johann Kaspar von Stadion
 1641–1662 Leopold Wilhelm af Østrig
 1662–1664 Karl Josef af Østrig
 1664–1684 Johann Caspar von Ampringen
 1685–1694 Ludwig Anton af Pfalz–Neuburg
 1694–1732 Ludwig Franz af Pfalz–Neuburg
 1732–1761 Clemens August af Bayern
 1761–1780 Karl Alexander af Lothringen
 1780–1801 Maximilian Franz af Østrig
 1801–1804 Karl af Teschen
 1804–1835 Anton Viktor af Østrig (hvervet bliver arveligt inden for det østrigske kejserhus)
 1835–1863 Maximilian af Østrig–Este
 1863–1894 Wilhelm Franz Karl af Østrig
 1894–1923 Eugen Ferdinand Pius Bernhard af Østrig (østrigsk arvefølge slutter)
 1923–1933 Norbert Klein

1929 – nutid 
Den Tyske Orden som klerikal romersk-katolsk orden:

 1923–1933 Norbert Klein
 1933–1936 Paul Heider
 1936–1948 Robert Schälzky
 1948–1970 Marian Tumler
 1970–1988 Ildefons Pauler
 1988–2000 Arnold Othmar Wieland
 2000–nu Bruno Platter

Noter 

Korstogene
Romerskkatolske ordener
Tysk-romerske rige
Lister over personer
Erzgebirgskreis

Erzgebirgskreis er en landkreis i Erzgebirge i den tyske delstat Sachsen. Den er med sine 380.000 indbyggere den befolkningsrigeste landkreis i det østlige Tyskland.

Geografi 
Landkreisen omfatter tæt ved hele den sachsiske  del af West- og Mittelerzgebirge, kamregionen ved den tysk-tjekkiske grænse til overgangen til Erzgebirgsbecken mellem byerne Chemnitz og Zwickau.

Højeste punkt i Erzgebirgskreis  og også i Sachsen er Fichtelberg der er  1.215 moh. På dets skråninger har to af Westerzgebirges større floder,   Zschopau og Schwarzwasser, deres udspring. Andre vigtige vandløb i landkreisen er Zwickauer Mulde, som den største, og Flöha, som danner grænsen til  Osterzgebirge. Største sø er den opstemmede Talsperre Eibenstock.

I det tætbefolkede vest grænser Erzgebirgskreis til Vogtlandkreis, Landkreis Zwickau og den kreisfri by Chemnitz, i det tyndere befolkede øst og syd Osten grænser den til Landkreis Mittelsachsen samt til  Region Ústí og  Region Karlsbad in der Tjekkiet.

Historie

Landkreisen blev dannet  1. August 2008 ved den Sachsiske Kreisreform, hvor landkreisene Aue-Schwarzenberg, Annaberg, Stollberg og Mittlerer Erzgebirgskreis med deres, på det tidspunkt, 28 byer og 43 kommuner, blev sammenlagt til  Erzgebirgskreis. 

Administrationsby blev  Annaberg-Buchholz

Byer og kommuner 
Kreisen havde   indbyggere pr.

Eksterne henvisninger 

 Officiel Webseite for Erzgebirgskreis

Noter
Povl Ernst Hoff

Povl Ernst Dybron Hoff (24. august 1903 i Hellerup – 3. april 1992 i København) var en dansk arkitekt og del af Hoff & Windinge. Han var far til maleren Ulrik Hoff.

Han var søn af ingeniørkaptajn, senere teknisk direktør Axel Constantin Hoff og Astrid Jensen. Han blev student fra Østre Borgerdydskolen 1921, gik på Teknisk Skole et år og dernæst på Kunstakademiets Arkitektskole, hvorfra han tog afgang 1929. 

Han opholdt sig ved École française d'Athènes og deltog i opmålinger af atheniensernes skatkammer i Delfi 1930, var ansat hos Johannes Magdahl Nielsen 1930, var indretningsarkitekt hos Bureau Birka, Paris 1931 og konduktør hos Gotfred Tvede 1932. Han var dernæst konduktør for Vilhelm Lauritzen på Radiohuset 1933-45. Han drev egen tegnestue sammen med Bennet Windinge 1942-73 og sammen med Poul Wedsted Olesen, Bent Sand Høgsberg og Palle Rydahl Drost fra 1973.

Hoff fik K.A. Larssens Legat 1922, Gladsaxe Kommunes præmiering sammen med Bennet Windinge 1947, 1948, 1949, 1951, 1952 og 1969, Den Neuhausenske Præmie 1950 for et studenterkollegium (også Windinge), Eckersberg Medaillen sammen med Bennet Windinge 1952, Foreningen til Hovedstadens Forskønnelses diplom for Søndergårdsparken 1952, og for Utterslev Kirke 1965, for Høje Gladsaxe 1970, Københavns Kommunes præmiering 1954, Træprisen 1963, Gentofte Kommunes diplom for Montebello dag- og nathospital 1966 og for Amtssygehuset i Gentoftes sygeplejerskeboliger 1971.

Han var i Italien, Frankrig, Spanien 1922; Grækenland 1929-30; Frankrig m.fl. 1931.

Hoff deltog i Magasins udstilling Boligbyen, Forum København 1937; Nordisk Byggedag, Oslo 1938, København 1946, Charlottenborg Forårsudstilling 1939, 1943, 1944, 1946 og deltog endvidere i Snedkerlaugets årlige udstillinger.

Han blev gift 29. april 1930 i Thorsted med Gerda Elisabeth Lund (3. februar 1904 i Aalborg), datter af læge Viggo Lund og Marie Ovidia Klingenberg. Ægteskabet blev opløst 1981. Han er begravet i Utterslev.

Værker

Sammen med Bennet Windinge, se Hoff & Windinge

Konkurrencer 
 Politikens konkurrence om småhuse (1930, 1. præmie sammen med Vagn Kaastrup)
 Københavns Amtsgård (1941, 1. præmie sammen med Bennet Windinge)
 Mosegårdsskolen, Gentofte (1943, 4. præmie sammen med Bennet Windinge)
 Alumnatbygning, Sorø Akademi (1963, 1. præmie sammen med Bennet Windinge)
 Psykiatrisk hospital, Augsburg, Tyskland (1974 1. præmie sammen med Palle Rydahl Drost)

Kilder 
 Weilbachs Kunstnerleksikon 1994

Eksterne henvisninger 
 

 

Personer fra Hellerup
Arkitekter fra Danmark
Danskere i 1900-tallet
Modernistiske arkitekter
Modtagere af Eckersberg Medaillen
Personer i Kraks Blå Bog (afdøde)
Kirkearkitekter
Modtagere af De Neuhausenske Præmier
Lone B. Skovgaard

Lone B. Skovgaard er skønlitterær forfatter. 

Hendes debutroman Tiden hænger på træerne udkom i 2008. Romanen en fortælling om Venusia, født af en dansk mor og en italiensk far i 1915, og om udviklingen i hendes og andre menneskers mentalitet og livssituation op gennem det 20. århundrede i Europa.

I 1990'erne var Lone B. Skovgaard, sanger og sangskriver i de københavnske undergrundsbands, Terminator Ted, The Breed, Love And Fuel og The Bones.

Desuden har hun en baggrund som musikanmelder på Information, chef på Roskilde Festival, har i en årrække undervist på grafisk afdeling på Københavns Tekniske Skole i kunstteori, værkproces, skrivevirksomhed og tegning samt siddet i redaktionen på bladet Levende Billeder med performance art, eksperimental musik, -dans, -billedkunst, -film og graffiti som stofområde

Lone B. Skovgaard har læst jura på Københavns Universitet og blev i 1997 færdiguddannet på CBS som International Markedsøkonom med afsætningen af Industriel Design som speciale.

Eksterne henvisninger 
 Lone B. Skovgaards hjemmeside

Romanforfattere fra Danmark
Musikkritikere fra Danmark
Journalister ved Dagbladet Information
Dansksprogede forfattere fra Danmark
Lokaludvalg

Lokaludvalg (tiltider kaldet lokalråd, bydelsråd eller samråd) er lokale forsamlinger, som en kommune kan nedsætte efter kommunestyrelseslovens §65d, som også giver bemyndigelse til, at der kan uddelegeres beslutningskompetence til lokaludvalg. Lokaludvalgets medlemmer udpeges af kommunalbestyrelsen, og er tiltænkt at fungere som lokalområdets talerør.

§ 65 d. En kommunalbestyrelse kan træffe bestemmelse om nedsættelse af lokaludvalg, herunder om henlæggelse af beslutningskompetence til lokaludvalgene i nærmere angivne kommunale anliggender. Lokaludvalgenes medlemmer vælges af kommunalbestyrelsen. Kommunalbestyrelsen kan bestemme, at et antal observatører deltager i lokaludvalgenes møder.

Lokaludvalg i Danmarks kommuner

Københavns Kommune 
I Københavns Kommune er der oprettet lokaludvalg i de ti administrative bydele, dog er der i to bydele oprettet to lokaludvalg. Lokaludvalgene erstatter lokalråd (en privat forening med kommunal anerkendelse) og de tidligere bydelsråd (en lokal forsamling med direkte folkevalg).

Eksterne kilder/henvisninger

 Om lokaludvalg i Københavns Kommune

Danmarks politik
Hans Dissing

Hans Dissing (28. februar 1926 i Holstebro – 2. oktober 1998) var en dansk arkitekt, der var den ene halvdel af tegnestuen Dissing + Weitling, der var en videreførelse af Arne Jacobsens tegnestue. Han har sammen med Weitling bl.a. tegnet Storebæltsbroen, der er optaget i Kulturkanonen.

Han tog navneskifte fra fødenavnet Hans Oluf Dissing Andersen 22. september 1995. Han var søn af mejeribestyrer, kroejer Christian Peter Andersen og Ingeborg Marie Larsen. 

Hans Dissing tog afgang fra Kunstakademiets Arkitektskole i København 1955. Fra 1952 var han ansat hos Arne Jacobsen, og efter dennes død i 1971 videreførte han sammen med Otto Weitling arkitektfirmaet under navnet Dissing + Weitling. Tegnestuen er siden blevet berømmet både i Danmark og udlandet.

Dissing modtog Aluminiumprisen 1975, BDA-pris Niedersachsen 1976, Eckersberg Medaillen 1978, ID-prisen 1981 og 1989, Træprisen 1988; BDA-pris Nordrhein-Westfalen og Schleswig-Holstein 1990, C.F. Hansen Medaillen 1991 og blev æresmedlem af Bund Deutscher Architekten 1992.

Han blev gift 23. oktober 1954 i Åstrup på Falster med maleren og grafikeren Ida Louise Smidt (se Vif Dissing) (15. januar 1934 på Gjorslev, Stevns), datter af skovrider Christian S. og Inger Elisa Birgitte Jespersen.

Værker 
Sammen med Otto Weitling, se Dissing + Weitling

Kilder 
 Weilbachs Kunstnerleksikon 1994

Arkitekter fra Danmark
Personer med enkeltværker i Kulturkanonen
Modernistiske arkitekter
Danskere i 1900-tallet
Modtagere af Eckersberg Medaillen
Personer i Kraks Blå Bog (afdøde)
Personer fra Holstebro
Otto Weitling

Otto Weitling (født 12. januar 1930 i Haderslev) er en dansk arkitekt, der sammen med Hans Dissing stiftede tegnestuen Dissing + Weitling som en videreførelse af Arne Jacobsens tegnestue. De har bl.a. tegnet Storebæltsbroen, der er optaget i Kulturkanonen.

Weitlings forældre var installatør Otto Weitling og Ellen Olesen. Han tog afgang fra Kunstakademiets Arkitektskole i København 1956. Fra 1964 var han i kompagniskab med Arne Jacobsen og efter dennes død 1971 med Hans Dissing. Deres stramt konciperede modernistiske værker er berømte både inden og uden for landets grænser.

Han modtog sammen med Dissing følgende udmærkelser: Aluminiumprisen 1975; BDA-Preis Niedersachsen 1976, Eckersberg Medaillen 1978, ID-prisen 1981 og 1989, Træprisen 1988; BDA-Preis Nordrhein-Westfalen og Schleswig- Holstein 1990, C.F. Hansen Medaillen 1991 og udnævnt til æresmedlem af Bund Deutscher Architekten 1992.

Han giftede sig 4. oktober 1958 i København med Carla Hilda Libnau (18. april 1933 i Sønderborg), datter af malermester Nicolaj Libnau og Thyra Damm.

Værker 
Sammen med Hans Dissing, se Dissing + Weitling

Kilder 
 

Kunstnere på finansloven
Arkitekter fra Danmark
Personer med enkeltværker i Kulturkanonen
Modernistiske arkitekter
Danskere i 1900-tallet
Personer fra Haderslev
Modtagere af Eckersberg Medaillen
Personer i Kraks Blå Bog
Philip Stone

Philip Stone (født 14. april 1924, død 15. juni 2003) var en engelsk skuespiller, der især spillede tv-dramatik.

Han blev født i Leeds, West Yorkshire 14. april 1924. Stone har udover tv også medvirket i flere af Stanley Kubricks succesfulde film, herunder i rollen som faderen til en af de centrale karakterer i filmen A Clockwork Orange fra 1971 og i rollen som Delbert Grady i Ondskabens hotel sammen med Jack Nicholson

På tv spillede Stone ofte mindre roller og medvirkede i mange populære produktioner som Coronation Street, Javel, hr. minister, Små og store synder og Dalziel og Pascoe.

Filmografi 
Udvalg af de produktioner, Stone medvirkede i:
 Doomwatch: Winter Angel (tv-film, 1999) 
 Dalgliesh: A Certain Justice (tv-serie, 1998)
 Dalziel & Pascoe (tv-serie, et afsnit 1997)
 En sag for Frost (tv-serie, et afsnit 1997) 
 Moses (TV-film) (1995)
 Ruth Rendell Mysteries (tv-serie, to afsnit 1995)
 Små og store synder (tv-serie, et afsnit 1994)
 Mr Don & Mr George (tv-serie, et afsnit 1993)
 The Baby of Mâcon (1993)
 Jenny's War (tv-serie, 1985)
 Charters & Caldicott (tv-serie, 1985)
 Javel, hr. minister (tv-serie, et afsnit 1984)
 Indiana Jones og templets forbandelse (1984)
 The Phantom of the Opera (tv-film, 1983)
 Jens Lyn (1980)
 Ondskabens hotel (1980)
 Justice (tv-serie, 1971-1973)
 A Clockwork Orange (1971)
 The Rat Catchers (tv-serie, 1966-1967)
 Coronation Street (tv-serie, otte afsnit 1961-1965)
 Badger's Bend (tv-serie, 12 afsnit 1963)

Eksterne henvisninger 
 

Skuespillere fra Storbritannien
Rafael Caldera

Rafael Caldera (24. januar 1916 – 24. december 2009) var en venezuelansk politiker, der var landets præsident i to perioder – først 1969-1974 og igen 1994-1999. I sin sidste periode efterfulgtes han af Hugo Chavez.

Caldera var universitetslektor i sociologi forud for sin politiske karriere.

Eksterne henvisninger 

Venezuelas præsidenter
Universitetslektorer
Gunnar Krohn

Gunnar Georg Krohn (11. marts 1914 i Stubbekøbing – 18. december 2005) var en dansk modernistisk arkitekt, der sammen med Eigil Hartvig Rasmussen stiftede tegnestuen Krohn & Hartvig Rasmussen (fra 1988 KHR arkitekter).

Hans forældre var blikkenslager, senere fabrikant Knud Valdemar Krohn og barneplejerske Ameta Marie Nørgaard Andersen. Han blev student fra Østersøgades Gymnasium 1933 og gik på Kunstakademiets Arkitektskole 1933-36 og 1939-40. Han vandt den lille guldmedalje 1941 (et Kongreshus i København). 

Krohn var ansat hos Edvard Thomsen og hos C.F. Møller i Århus 1939-46. Han havde egen tegnestue sammen med hustruen Bodil Krohn fra 1945 og var kompagnon med Eigil Hartvig Rasmussen fra 1946. Han deltog i Krohn & Hartvig Rasmussen med Knud Holscher m.fl. som medejere 1967-1980. Han var medlem af en række dommerkommitteer.

Han modtog Firenze-legatet 1940, Akademiets stipendium 1941; Zacharias Jacobsens Legat 1942, Gentofte Kommunes præmiering 1953 (eget hus, sammen med Bodil Krohn) og Bissens Præmie 1954 (sammen med Bodil Krohn). 

Han blev gift 1. gang 29. februar 1940 i København med arkitekt Bodil Merete Moltved (se Bodil Krohn) (12. februar 1915 i Skævinge – 26. januar 1979 i Herlev), datter af læge Johannes Georg Moltved og Ingeborg Julie Wiegandt. Ægteskabet blev opløst 1959, og han giftede sig 2. gang 2. april 1960 i Lyngby med fodterapeut Inge Margrethe Jensen (2. april 1921 i Århus), datter af murermester Jens Marius Andreas Jensen og Anna Margrethe Kjær.

Værker 
 Etageboligbebyggelse, Jens Baggesens Vej, Århus (1943-46, sammen med Edvard Thomsen og C.F. Møller)
 Rækkehuse ved Norges Plads, Århus (1945)
 Sallings Varehus, Århus (1947-49, sammen med C.F. Møller)

Sammen med Eigil Hartvig Rasmussen 
Se Krohn & Hartvig Rasmussen

Publikationer 
 "Om fabriksbyggeri i USA" i: Arkitekten Månedshæfte, 1949, 25-34.
 "Farver som sprog" i: Arkitekten Ugehæfte, 1950, 21.

Kilder 
 Weilbachs Kunstnerleksikon 1994

Eksterne henvisninger 
 

Arkitekter fra Danmark
Modernistiske arkitekter
Danskere i 1900-tallet
Personer i Kraks Blå Bog (afdøde)
Personer fra Stubbekøbing
Nia Vardalos

Antonia Eugenia "Nia" Vardalos (født 24. september 1962) er en canadisk-amerikansk skuespiller, manuskriptforfatter og producer.

Biografi 
Vardalos blev født i Winnipeg, Manitoba, Canada, som datter af græsk-amerikanske forældre, Doreen, en bogholder og hjemmegående, og Constantine "Gus" Vardalosv, landforsker. Hun gik på Shaftesbury High School og Ryerson University .

Privat 
Vardalos giftede sig med skuespilleren Ian Gomez den 5. september 1993 (Gomez konverterede til den græsk ortodokse religion for at kunne gifte sig med hende).
Vardolas fik officiel borgerskab i USA i 1999.

Filmography

Film

Fjernsyn

Kilder

Eksterne henvisninger 

 
 Nia Vardalos's Executive Producer Profile on The 1 Second Film website 

Skuespillere fra USA
Oscar-nominerede skuespillere
Tv-skuespillere fra USA
Personer fra Winnipeg
Mystic River (Connecticut)

Mystic River (Connecticut), er i virkeligheden ikke en flod, men et æstuarium i den sydøstlige del af staten Connecticut i USA, og må ikke forveksles med Mystic River i staten Massachusetts, som er en egentlig flod. Æstuariet udmunder i Fishers Island Sound, en del af Long Island Sound som igen er en del af Atlanterhavet. Ved udmundingen ligger landsbyen Mystic, som æstuariet deler i to dele, Groton (vest for Mystic River) og Stonington (øst for Mystic River), der hver især er selvstændige byer med egne bystyrer.

Den samlede længde på æstuariet er omkring 6-7 kilometer. Mystic River krydses af motorvejen Interstate Highway 95 omkring 4 km fra udmundingen. I selve landsbyen Mystic krydses æstuariet af U. S. Highway 1 via Mystic River Bascule Bridge, altså en klapbro, her med kun en enkelt klap. Broen er bygget i 1922 og åbner stadig omkring 2.200 gange årligt.

I det 19. århundrede lå der tre store skibsværfter ved æstuariet, og i dag er dette hjemsted for Mystic Seaport, et maritimt museum.

Vandløb i USA
Æstuarier
Connecticut